jkorsvik/nowiki_second_scrape_merged huggingface dataset:
Oslo Byfornyelse

Oslo Byfornyelse AS  var et utbyggingsselskap som gjennomførte større oppgraderinger av eldre bebyggelse i Oslo på 1980-tallet. Byfornyelsen ble hovedsakelig gjennomført på byens østkant.
Oslo Byfornyelse ble opprettet i 1978, og organisert som et privat aksjeselskap der Oslo kommune var største eier. På denne måten kunne kommunen gjennomføre en politisk styrt byfornyelse. Det ble sørget for innlegging av vannklosetter, bygging av moderne bad og generell oppgradering av boligstandard. I noen tilfeller ble også mindre boliger slått sammen til større. Arbeidet ble drevet fram til 1991, før Oslo Byfornyelse AS ble avviklet i 1995.
Både før, under og etter Oslo Byfornyelse var det politisk strid om prosjektet. Først og fremst ble det kritisert fordi kostbare oppgraderinger førte til høye bokostnader, slik at mange måtte flytte fra sine hjem. Noen steder ble det også reist kritikk mot for dårlig kvalitet på arbeidet som var utført.
Byfornyelsens virksomhet falt sammen med større endringer i boligmarkedet, noe som i sum resulterte i store økonomiske problemer for mange beboere. Byfornyelsesofrene organiserte seg, og fremmet krav om sanering av gjeld. I 1994 gjorde Stortinget et vedtak som et stykke på vei imøtekom kravene. En del av fellesgjelden til de hardest rammede  borettslagene ble slettet. Samtidig sørget Oslo kommune for en del midler til oppussing og vedlikehold der byfornyelsen var dårlig utført.


== Se også ==
Oslos historiske murby på 1900- og 2000-tallet, kapitlet Byfornyelsen


== Eksterne lenker ==
Byfornyelse på 1980-tallet: Fra leiegårdsforslumming til fornya borettslag, Oslo kommune, Byarkivet
En av tre måtte flytte fra byfornyelsen, leieboerforeningens nettsider
Ingemar Erlandsson

Ingemar Erlandsson (født 16. november 1957 i Glimåkra, død 9. august 2022) var en svensk fotballspiller. Erlandsson kom til Malmö FF fra Glimåkra, og under Bob Houghton ble han omskolert fra spiss til venstreback. Han ble svensk mester med Malmö i 1977 og i 1986, og var med på laget som nådde finalen i Serievinnercupen i 1979. I 1978 debuterte han for Sveriges landslag, og han ble samme år tatt ut til Sveriges tropp til VM i 1978. Han spilte 69 A-landskamper, og ble også lagkaptein på landslaget.
Etter en karriere som aktiv fotballspiller, ble Erlandssen i 1988 valgt inn i Malmö FFs styre, parallelt med at han jobbet i familiebedriften Glimek, som selger bakeritilbehør. Erlandssen trådte ut av styret i 2012.


== Referanser ==


== Eksterne lenker ==
(en) Ingemar Erlandsson – FIFA 
(en) Ingemar Erlandsson – UEFA 
(en) Ingemar Erlandsson – Transfermarkt 
(en) Ingemar Erlandsson – national-football-teams.com 
(en) Ingemar Erlandsson – WorldFootball.net 
(en) Ingemar Erlandsson – FootballDatabase.eu 
(en) Ingemar Erlandsson – EU-Football.info 
(en) Ingemar Erlandsson – FBref
Norske Naturterapeuters Hovedorganisasjon

Norske Naturterapeuters Hovedorganisasjon (NNH) er en organisasjon som fikk sin nåværende utforming i 1994, men som da var en fortsettelse av tidligere samarbeidsformer mellom ulike kategorier av alternative behandlere. Organisasjonen har en rekke faggrupper  for ulike NNH-godkjente terapiformer, en godkjenningsordning for medlemskap og yrkesetiske retningslinjer som medlemmene forplikter seg å følge. Organisasjonen gir ut tidsskriftet Naturterapeuten.


== Referanser ==


== Eksterne lenker ==
Norske Naturterapeuters Hovedorganisasjon (NNH) offisielle nettside www.nnh.no
Staffan Tapper

Staffan Tapper (født 10. juli 1948 i Malmö) er en svensk tidligere fotballspiller.
Tapper hadde en suksessrik karriere i Malmö FF, som etter hvert førte til landslagsspill. Han er imidlertid best husket for straffesparket i mellomspillet i VM i Vest-Tyskland i 1974, en episode som førte til kallenavnet «Tappan Straffer». 
Tapper spilte i ytterligere ett VM i fotball, i 1978, og var også en sentral spiller da Malmö FF tok seg til finalen i Serievinnercupen i 1979.Tapper er for tiden lagleder i Malmö FF, og er ungdomsansvarlig i klubben.


== Privat ==
Staffan Tapper er sønn av fotballspilleren Börje Tapper.


== Referanser ==


== Eksterne lenker ==
(en) Staffan Tapper – FIFA 
(en) Staffan Tapper – Transfermarkt 
(en) Staffan Tapper – national-football-teams.com 
(en) Staffan Tapper – WorldFootball.net 
(en) Staffan Tapper – FootballDatabase.eu 
(en) Staffan Tapper – EU-Football.info 
(en) Staffan Tapper – FBref
MS «Bomma»

MS «Bomma» var et lasteskip bygget ved Akers mekaniske verksted som byggenummer 475. Det ble levert til AS Ganger Rolf ved rederiet Fred. Olsen & Co. i 1938.


== Historie ==
Under felttoget i Norge ble skipet brukt av skipsreder Joakim Lehmkuhl med familie da de forlot Norge i april 1940. 
Fartøyet deltok i den siste delen av Gulltransporten da det førte en del av Norges Banks gullbeholdning fra Storbritannia til USA under andre verdenskrig. Den ble da en del av Nortraships flåte.


== Skipet ==
Bomma var en midskipsbåt med to master og tre luker.


== Referanser ==


== Eksterne lenker ==
(no) MS Bomma – Krigsseilerregisteret 
(en) MS Bomma – Den internasjonale sjøfartsorganisasjonen 
MS «Bomma» (1938) hos Sjohistorie.no
MS «Bomma» (1938) hos Warsailors.com
Institutt for helhetsmedisin

Institutt for helhetsmedisin er en privat skole som i Oslo og Bergen tilbyr utdanning innen alternativ behandling. På begge steder er det to studieretninger som er godkjent som fagskoletilbud av NOKUT - Nasjonalt organ for kvalitet i utdanningen. Disse er i massasjeterapi og i soneterapi.


== Referanser ==


== Eksterne lenker ==
Institutt for helhetsmedisin
Börje Tapper

Börje Karl-Anders Tapper (født 20. mai 1922 i Malmö, død 8. april 1981 i Malmö) var en svensk fotballspiller.


== Karriere ==


=== Malmö FF ===
Tapper er tre ganger svensk mester i fotball, samtlige med Malmö FF, første gang i 1944, og han spilte for klubben i en av dens mest suksessfylte perioder, blant annet da klubben i 1949 til 1951 spilte 49 kamper i Allsvenskan på rad uten tap. Han spilte første kamp for klubben i 1940, spilte 391 kamper og scoret 298 mål fram til 1950, noen som gjør han til nest mestscorende spilleren i klubbens historie. Tapper var kjent som en framragende hodespiller.


=== Genoa ===
I 1950 signerte Tapper for den italienske klubben Genoa. Tapper spilte kun åtte kamper i løpet av en sesong i klubben, og hadde ikke særlig suksess i Italia. Ved tilbakekomsten til Sverige ble han klassifisert som profesjonell spiller, og fikk dermed ikke tillatelse til å spille for Malmö FF igjen, på grunn av den tidens reglement i Allsvenskan.


=== Landslaget ===
Tapper spilte fire landslagskamper. I sin landslagsdebut mot Finland scoret han fem mål, er dermest den spilleren med nest flest scoringer i en landslagskamp for Sverige. Tapper var også med i den svenske troppen, men spilte ikke selv, da Sverige tok bronse i VM i 1950.


== Privat ==
Börje tapper er far til fotballspilleren Staffan Tapper. Börje tapper døde i 1981, etter å ha hatt sitt tredje hjerteinfarkt, nær 59 år gammel.


== Referanser ==


== Eksterne lenker ==
(en) Börje Tapper – Transfermarkt 
(en) Börje Tapper – national-football-teams.com 
(en) Börje Tapper – EU-Football.info
Hans Håkansson

Hans Håkansson (født 9. september 1908 i Malmö, død 1993 i Malmö) var en svensk fotballspiller. 


== Karriere ==
Håkansson kom til Malmö FF fra Baltic i 1927, og spilte det meste av sin fotballkarriere i klubben. Håkansson innehar rekorden som den mestscorende spilleren i Malmö FFs historie, og står notert med 341 scoringer på 350 kamper.Håkansson tilhørte «den 'diskade' generationen», ettersom han spilte for Malmö FF da laget i 1934 ble diskvalifisert for brudd mot amatørbestemmelsene.Etter tiden i Malmö FF spilte Håkansson for IFK Uddevalla, hvor han også hadde fått seg jobb som journalist.


== Referanser ==
Kopitar

Kopitar er et slovensk etternavn som kan vise til følgende personer:

Anže Kopitar (1987–), slovensk ishockeyspiller
Jernej Kopitar (1780–1844), slovensk lingvist
Sirenehonningeter

Sirenehonningeter (Gymnomyza viridis) er en fugl i gruppen Gymnomyza i familien honningetere. Den er endemisk til Fiji.


== Underarter ==
Det er beskrevet to underarter av sirenehonningeter:

Gymnomyza viridis viridis (Layard, 1875)
Gymnomyza viridis brunneirostris (Mayr, 1932)


== Referanser ==


== Eksterne lenker ==
(en) sirenehonningeter i Encyclopedia of Life 
(en) sirenehonningeter i Global Biodiversity Information Facility 
(no) sirenehonningeter hos Artsdatabanken 
(en) sirenehonningeter hos ITIS 
(en) sirenehonningeter hos NCBI 
(en) Kategori:Gymnomyza viridis – bilder, video eller lyd på Wikimedia Commons 
Gymnomyza viridis – detaljert informasjon på Wikispecies 
Avibase: Gymnomyza viridis. Besøkt 19. mai 2013.
Birdlife Species Factsheet: Gymnomyza viridis. Besøkt 19. mai 2013.
Maohonningeter

Maohonningeter (Gymnomyza samoensis) er en fugl i gruppen Gymnomyza i familien honningetere. Den er endemisk til Samoa.


== Referanser ==


== Eksterne lenker ==
(en) maohonningeter i Global Biodiversity Information Facility 
(no) maohonningeter hos Artsdatabanken 
(en) maohonningeter hos ITIS 
(en) maohonningeter hos NCBI 
(en) Kategori:Gymnomyza samoensis – bilder, video eller lyd på Wikimedia Commons 
Gymnomyza samoensis – detaljert informasjon på Wikispecies 
Avibase: Gymnomyza samoensis. Besøkt 19. mai 2013.
Birdlife Species Factsheet: Gymnomyza samoensis. Besøkt 19. mai 2013.
Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2011. The Clements checklist of birds of the world: Version 6.7.. Besøkt 19. mai 2013.
Ravnhonningeter

Ravnhonningeter (Gymnomyza aubryana) er en fugl i gruppen Gymnomyza i familien honningetere. Den er endemisk til Samoa.


== Referanser ==


== Eksterne lenker ==
(en) ravnhonningeter i Global Biodiversity Information Facility 
(no) ravnhonningeter hos Artsdatabanken 
(en) ravnhonningeter hos ITIS 
(en) ravnhonningeter hos NCBI 
(en) Kategori:Gymnomyza aubryana – bilder, video eller lyd på Wikimedia Commons 
Gymnomyza aubryana – detaljert informasjon på Wikispecies 
Avibase: Gymnomyza aubryana. Besøkt 19. mai 2013.
Birdlife Species Factsheet: Gymnomyza aubryana. Besøkt 19. mai 2013.
Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2011. The Clements checklist of birds of the world: Version 6.7.. Besøkt 19. mai 2013.
Halsbåndmangabe

Halsbåndmangabe er art av slekten mangabeer som omfatter ca. ti andre arter, bl.a. hvitkinnmangabe, svartmangabe, luemangabe og høylandsmangabe. Arten er utbredt i Vest-Afrika. 
Flokker på opptil 15-30 halsbåndmangaber leter etter frukt og frø om dagen i territoriet sitt, vanligvis langs en elv. De lever stort sett på bakken og har sotfarget pels, grårosa ansikt og groper nedenfor kinnene. De kraftige kjevene og tennene knekker lett de fleste nøtter, som apen holder fast i hendene. Troppen består av hanner, hunner og unger. Hannene etablerer hierarki, men hanner av lavere rang parer seg også - ofte mer enn alfahannen selv.
Artene i denne familien blir opptil ca 47-70 cm lange og veier rundt 10 kg i vekt. Halen kan bli opptil 75 cm lang.


== Referanser ==


== Eksterne lenker ==
(en) halsbåndmangabe i Encyclopedia of Life 
(en) halsbåndmangabe i Global Biodiversity Information Facility 
(en) halsbåndmangabe hos Fossilworks 
(en) halsbåndmangabe hos ITIS 
(en) halsbåndmangabe hos NCBI 
(en) Kategori:Cercocebus torquatus – bilder, video eller lyd på Wikimedia Commons 
(en) Cercocebus torquatus – galleri av bilder, video eller lyd på Wikimedia Commons 
Cercocebus torquatus – detaljert informasjon på Wikispecies 
Nettstedet ARKive: Red-capped mangabey (en)
Hannah Rahlff

Hannah Rahlff (født 23. september 1930 i København, død 15. september 2020 i Vågåmo) var en dansk skuespiller. Hun flyttet til Vågå i Gudbrandsdalen siden 1973 og var gift med billedkunstneren Roald Tvedt.


== Bakgrunn ==
Hannah Rahlff tok skuespillerutdanning ved Royal Academy of Dramatic Art i London 1949–1951. Hun studerte sang hos Karin Monk og Johannes Wahl og debuterte i 1956 som Turandot i Den kinesiske eske. Sammen med Per Wiking som Antonio sang hun i 1957 rollen som Carmita i Den kåte Donna på Lille Scene, Aalborg. Hun har i tillegg bl.a. vært engasjert i Riddersalen, i Glassalen (Stop verden, jeg vil a' ) og på Det Danske Teater, hvor hun medvirket i Ball i den borgerlige samt i danske film.  Under perioden med Nordeuropas første kommersielle piratradio Radio Mercur 1958-62 produserte Hannah Rahlff 53 radioprogrammer med tittelen Ve' du hva', Mor. Hun var i 1963-69 ansatt ved Danmarks Radio som programleder i radio og TV. Senere ble hun 1969-1970 engasjert ved Den Nationale Scene i Bergen og var assistent for de amerikanske instruktørene ved produksjonen av Hair i Cirkusbygningen i København i 1970.
I 1984 ble hun intervjuet av NRK i programmet "Glede gjør sterk". og i 2005 i NRK Radio i programmet "Dansk dame med livsgnist".I 2008 ble hun tildelt Kongens fortjenstmedalje.


== Bilder ==


== Referanser ==


== Eksterne lenker ==
(en) Hannah Rahlff på Internet Movie Database 
(da) Hannah Rahlff på Filmdatabasen 
(da) Hannah Rahlff på danskefilm.dk 
(da) Hannah Rahlff på danskfilmogtv.dk 
(en) Hannah Rahlff hos The Movie Database 
NRK Sølvsuper, 2005: Dansk Dame med Livsgnist
Svartfotbavian

Svartfotbavianen (Papio ursinus) er den største av bavianapene. Den har lang snute og utstående nesebor. Pelsen varierer fra gulgrå til svart, med lysere snute. Svartfotbavianen er intelligent, tilpasningsdyktig, og lever i veldig løse tropper i deler av utbredelsesområdet. Den eter alt fra røtter og frø til insekter og gasellekalver. I vill tilstand bruker den blant annet pinner som redskaper.


== Utseende og utbredelse ==
Lengde: 60–82 cm
Hale: 53–84 cm
Vekt: 15–30 kg
Sosial enhet: Flokk
Status: Livskraftig
Utbredelse: Det sørlige Afrika


== Referanser ==


== Eksterne lenker ==
(en) Svartfotbavian i Encyclopedia of Life 
(en) Svartfotbavian i Global Biodiversity Information Facility 
(en) Svartfotbavian hos ITIS 
(en) Svartfotbavian hos NCBI 
(en) Kategori:Papio ursinus – bilder, video eller lyd på Wikimedia Commons 
Papio ursinus – detaljert informasjon på Wikispecies 
ARKive – https://web.archive.org/web/20131219144759/http://www.arkive.org/chacma-baboon/papio-ursinus/
Tobias Malm

Tobias Malm (født 21. januar 1992) er en svensk fotballspiller. Malm, som er midtbanespiller, spiller for Östersunds FK på utlån fra Malmö FF.


== Karriere ==


=== Malmö FF ===
Malm spilte sin første kamp i Allsvenskan mot IF Elfsborg 24. april 2011. Han scoret også 2-1-målet i en oppvisningskamp mot AC Milan i august 2011, hvor han spilte på venstre midtbane.


=== Trelleborgs FF ===
Malm ble lånt ut til Trelleborgs FF, som akkurat hadde rykket ned til Superettan, for spill i 2012-sesongen. Malm spilte 23 kamper av 30 mulige, og scoret ett mål for Trelleborg. Sesongen endte med at Trelleborg igjen rykket ned.


=== Landskrona BoIS ===
Den 19. desember 2012 ble det gjort kjent at Malm ville bli lånt ut til Superettan-klubben Landskrona BoIS for spill i 2013-sesongen. Malm spilte 14 seriekamper i løpet av låneperioden.


=== Östersunds FK ===
Tobias Malm er lånt ut til Östersunds FK, som spiller i Superettan. Låneperioden løper ut 2014-sesongen.


== Spillerstatistikk ==
Oppdatert 19. april 2014


== Referanser ==


== Eksterne lenker ==
(en) Tobias Malm – Soccerway 
(sv) Tobias Malm – Sveriges fotballforbund 
«Tobias Malm», profil på Malmö FFs hjemmeside (sv)
Symfoni nr. 13 (Mozart)

Symfoni nr. 13 i F-dur, K. 112, av Wolfgang Amadeus Mozart, ble skrevet i Milano høsten 1771.  Symfonien er i fire satser, og den andre er instrumentert bare for strykere. Verket har originalitet og humor, og benytter særs få instrument. Den tredje satsen, menuetten, kan ha blitt skrevet tidligere og innlemmet i symfonien. Det signerte manuskriptet viser at menuetten ble kopiert av Leopold Mozart. Nicholas Kenyon skildrer Symfoni nr. 13 som den siste i «tradisjonell form»—etter dette «er vi i begynnelsen av en annen verden»


== Satser og instrumentering ==
Instrumenteringen var strykere, 2 oboer, 2 horn, fagott, continuo
Allegro, 3/4
Andante, 2/4
Menuett og Trio, 3/4
Molto Allegro, 3/8


== Framføring ==
Den første framføringen var trolig på en konsert med Leopold og Wolfgang Mozart i boligen til Albert Michael von Mayr, den 22. eller 23. november 1771. På denne konserten kan en også kanskje for første gang ha hørt Mozarts 12. symfoni.


== Referanser ==


== Kilder ==
Dearling, Robert: The Music of Wolfgang Amadeus Mozart: The Symphonies Associated University Presses Ltd, London 1982 ISBN 0-8386-2335-2
Kenyon, Nicholas: The Pegasus Pocket Guide to Mozart Pegasus Books, New York 2006 ISBN 1-933648-23-6
Zaslaw, Neal:Mozart's Symphonies: Context, Performance Practice, Reception OUP, Oxford 1991 ISBN 0-19-816286-3


== Eksterne lenkerv ==

Sinfonie in F KV 112: partitur og kritisk rapport (tysk) i Neue Mozart-Ausgabe
Symphony No. 13: Fritt tilgjengelige noter i International Music Score Library Project.
L’honestà negli amori

L'honestà negli amori er et dramma per musica i 3 akter av komponisten Alessandro Scarlatti. Skrevet i 1679-1680 da Scarlatti var 19 år gammel, den var hans andre opera. Den italienskspråklige librettoen er skrevet enten av D F Bernini eller Domenico Filippo Contini. Verket hadde urpremiere på Teatro di Palazzo Bernini i Roma 3. februar 1680.Operaens arie «Già il sole dal Gange», som er blitt innspilt av Luciano Pavarotti og andre, har oppnådd en del popularitet.


== Referanser ==
Jules Verreaux

Jules Pierre Verreaux (født 24. august 1807, død 7. september 1873 i Paris) var en kjent fransk botaniker og ornitolog og en profesjonell samler av naturhistoriske prøver. Han var broren av Edouard Verreaux og nevø av Pierre Antoine Delalande.


== Referanser ==


== Eksterne lenker ==
The Verreaux brothers. Besøkt 19. mai 2013.
Musikkåret 1680

Musikkåret 1680 er en oversikt over utgivelser, hendelser, fødte og avdøde personer med tilknytning til musikk i 1680.


== Hendelser ==
Arcangelo Corelli begynner sitt vennskap med Cristiano Farinelli.
Antonio Stradivari starter sin egen virksomhet i Cremona.
John Blow blir tvunget ut av jobben som organist ved Westminster Abbey, for å gi plass for Henry Purcell.
Georg Muffat reiser til Italia for å studere orgel med Bernardo Pasquini.
Johann Philipp Krieger blir kapellmester ved hoffet i Weissenfels.


== Klassisk musikk ==
Dieterich Buxtehude – Membra Jesu Nostri
Marc-Antoine Charpentier – Filius prodigus
Johann Pachelbel – Kanon i D-dur


== Opera ==
Pietro Simone Agostini – Il ratto delle Sabine
Jean-Baptiste Lully - Proserpine
Antonio Sartorio – La Flora
Alessandro Scarlatti – L'honestà negli amori


== Fødsler ==


== Dødsfall ==
27. august – Joan Cererols, katalansk benediktinermunk og komponist (født 1618)
10. september – Baldassare Ferri, italiensk kastratsanger (født 1610)
13. oktober
Lelio Colista, italiensk komponist og luttspiller (født 1629)
François Roberday, fransk organist og barokk-komponist (født 1624)
10. desember – Marco Uccellini, italiensk fiolinist og komponist (født 1603)
30. desember - Antonio Sartorio, italiensk komponist (født 1630)
Kancherla Gopanna, indisk komponist av karnatisk musikk (født ca. 1620)
Maria Francesca Nascinbeni, italiensk komponist (født ca. 1640)
Johann Heinrich Schmelzer, østerriksk (født 1623)


== Referanser ==
Jackson Rodríguez

Jackson Jesús Rodríguez Ortíz (født 25. februar 1985 i Rubio, Táchira) er en venezuelansk landeveissyklisk. Han sykler for det profesjonelle kontinentallaget Androni Giocattoli-Venezuela.


== Meritter ==


== Referanser ==


== Eksterne lenker ==
(en) Jackson Rodríguez – Olympedia 
(en) Jackson Rodríguez – Sports-Reference (OL-resultater – arkivert) 
(en) Jackson Rodríguez – ProCyclingStats 
(en) Jackson Rodríguez – Cycling Archives 
(en) Jackson Rodríguez – Cycling Quotient 
(en) Jackson Rodríguez – CycleBase 
(en) Jackson Rodríguez – TheSports.org
Liste over operaer av Alessandro Scarlatti

Dette er en liste over operaene som er skrevet av den italienske komponisten Alessandro Scarlatti (1660–1725).


== Liste ==


== KiIder ==
Boyd, Malcolm (1992), 'Scarlatti, Alessandro' in The New Grove Dictionary of Opera, ed. Stanley Sadie (London) ISBN 0-333-73432-7
Swift–Tuttle

Swift–Tuttle (offisielt 109P/Swift–Tuttle) er en komet som, uavhengig av hverandre, ble oppdaget av Lewis Swift den 16. juli 1862 og av Horace Parnell Tuttle tre dager senere. Man har dog funnet nedtegninger av kometen fra så tidlig som år 69 f.Kr.
Kometen kom tilbake til det indre solsystemet i 1993 og ble da oppdaget av den japanske astronomen Tsuruhiko Kiuchi. Swift–Tuttle er opphavet til meteorsvermen Perseidene, den kanskje mest kjente meteorsvermen på grunn av den pålitelige tidsperioden.


== Eksterne lenker ==
Nettside fra NASA om Swift–Tuttle
Bilde av kometen på NASAs Picture of the day.
Orionidene

Orionidene er en årlig meteorsverm forbundet med Halleys komet. Orionidene er kalles dette fordi punktet hvor de tilsynelatende kommer fra, kalt radianten, ligger i stjernebildet Orion. De kan likevel ses over store områder av himmelen. Meteorsvermen varer omtrent en uke i slutten av oktober. Enkelte år kan meteorene oppstå med en frekvens på 50–70 per time.


== Referanser ==
Rosalina Tuyuc

Rosalina Tuyuc Velásquez (født i San Juan Comalapa, Chimaltenango i 1956) er en menneskerettighetsaktivist fra Guatemala. Hun ble valgt inn i Guatemalas nasjonalforsamling i 1995 som representant for Guatemalas nye demokratiske front, og var visepresident i kongressen i den påfølgende valgperioden. Tuyuc er en kaqchikel-maya.Tuyuc vokste opp i en fatti familie av religiøse bønder. Den tradisjonelle mayareligionen har vært viktig for henne fra barndommen, men hun kom i tillegg tidlig inn i den kristne bevegelsen. Hun ble også involvert i arbeid for kvinner, i landrbrukskooperativer og annet arbeid. Da hun begynte yrkeskarrieren sin, begynte hun som kristendomslærer og pleieassistentI juni 1982 ble faren hennes, Francisco Tuyuc, kidnappet og drept av hæren i landet. Tre år senere, 24. mai 1985, skjedde det samme med mannen hennes. I 1988 grunnla hun Nasjonalforeningen for guatemalske enker (CONAVIGUA), som har blitt en sentral guatemalsk menneskerettsorganisasjon, og som er en pioner innen aktiv, fredlig motstand. CONAVIGUA begynte med en liten gruppe enker som vokste til en nasjonal organisasjon som kjemper for at kvinner skal få like rettigheter som menn, menneskerettigheter og motstand mot millitarismen i landet. I 2012 hadde organisasjonen 10 000 medlemmer i 300 lokallag og kjempet mot seksualisert vold og for å bygge opp landet etter borgerkrigen, særlig med fokus på å få fram sannheten om hva som har skjedd, og erstatning for ofrene, med vekt på kvinners verdighet.I 1994 fikk Tuyuc den franske Æreslegionen for sitt humanitære arbeid. 
6. juli 2004 ble hun utnevnt til leder for den nasjonale sannhetskommisjonen (Comisión Nacional de Resarcimiento) av president Óscar Berger. I 2011 kritiserte hun denne kommisjonen offentlig for manglende evne til å peke på følgene av krigen.Niwano Peace Foundation i Japan tildelte henne Niwano-prisen i 2012 «som en anerkjennelse av hennes ekstraordinære og langvarige arbeid for fred som en modig menneskerettsaktivist og leder.»


== Se også ==
Borgerkrigen i Guatemala


== Referanser ==
Deep Space 1

Deep Space 1 var en romsonde skutt opp 24. oktober 1998 ved hjelp av en Delta II-rakett. Som en del av NASAs New Millennium-program var hovedmålet til fartøyet å teste ut nye teknologier for å få ned risikoen og prisen på fremtidige ubemannede romsonder.
Deep Space 1 fullførte oppdraget sine og sekundærmålene: passeringen av asteroiden 9969 Braille og kometen 19P/Borrelly der den returnerte verdifulle vitenskapelige data og bilder. Deep Space 1-prosjektet ble avsluttet 18. desember 2001.